

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 24/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 489/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΣ7ΕΩΨΑ-6ΩΧ | **«Καθορισμός μίας (1) θέσης πρακτικής άσκησης ασκούμενου/ης δικηγόρου, στο Δήμο Αρταίων»** |

Στην Άρτα σήμερα την εικοστή εβδόμη (27) του μηνός Αυγούστου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 19748/23-8-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κωνσταντίνος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κων/νος 11. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Κουτρούμπα Άννα-Μαρία 5. Βλάχος Μιχαήλ 6. Στασινός Παύλος 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Παπαιωάννου Κωνσταντίνος 11. Παπάζογλου Χαράλαμπος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Γραμματικού-Παπατσίμπα Θεανώ 2. Μιλτιάδους Γεώργιος 3. Παπαμιχαήλ Κων/νος 4. Κοσμάς Ηλίας 5. Ντέμσια Αικατερίνη 6. Ζυγουβέλης Παναγιώτης | 1. Κατσαντούλα Αναστασία 2. Κιτσαντά Ευαγγελίτσα 3. Παπακίτσος Στέφανος 4. Ξυλογιάννης Άγγελος 5. Πετανίτης Δημητριος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (7) έκτακτων θεμάτων.

Ο κ, Στασινός αποχώρησε πριν την έναρξη της συζήτησης επί των θεμάτων της ημερήσιας διάταξης. Ο κ. Παπάζογλου και ο κ. Νταλάκας αποχώρησαν μετά την συζήτηση των εκτάκτων θεμάτων. Ο κ. Μπαλάγκας βρισκόταν εκτός αίθουσας από την συζήτηση του 1ου τακτικού θέματος έως την συζήτηση του 6ου τακτικού θέματος. Ο κ. Παπαιωάννου βρισκόταν εκτός αίθουσας κατά την συζήτηση του 6ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 21ο τακτικό  θέμα της ημερήσιας διάταξης « Καθορισμός μίας (1) θέσης πρακτικής άσκησης ασκούμενου/ης δικηγόρου, στο Δήμο Αρταίων» έδωσε το λόγο στον Γενικό Γραμματέα του Δήμου κ. Σερβετά ο οποίος παίρνοντας το λόγο έθεσε υπόψη του Συμβουλίου τα εξής:

Θέτω υπόψη του σώματος για συζήτηση και λήψη απόφασης, το θέμα του καθορισμού μίας (1) θέσης πρακτικής άσκησης ασκούμενου/ης δικηγόρου στο Δήμο Αρταίων, για το οποίο σας γνωρίζω τα κάτωθι:

1. Η διάταξη του άρθρου 13 παρ. 3 του Ν.4194/2013, για την πρακτική άσκηση υποψήφιων δικηγόρων, μεταξύ άλλων προβλέπει ότι: “’Η άσκηση επιτρέπεται επίσης να γίνει στις νομικές υπηρεσίες των δημοσίων υπηρεσιών και των ανεξάρτητων αρχών, στα νομικά πρόσωπα δημοσίου δικαίου (Ν.Π.Δ.Δ.) και Οργανισμών και γενικά σε νομικές υπηρεσίες των δημοσίων υπηρεσιών. Στις περιπτώσεις αυτές ο συνολικός αριθμός των ασκούμενων δικηγόρων, ο ακριβής χρόνος άσκησης καθώς και το ύψος της αμοιβής του καθορίζονται με κοινή απόφαση των Υπουργών Οικονομικών και Δικαιοσύνης, κατά το λόγο αυτό αρμοδιότητας καθενός, τη δε βεβαίωση άσκησης χορηγεί ο προϊστάμενος της νομικής υπηρεσίας ή του γραφείου δικαστικού ή ο νομικός σύμβουλος του φορέα. Η άσκηση στις νομικές υπηρεσίες των προαναφερομένων φορέων είναι ως εξάμηνη, μπορεί δε να παραταθεί για άλλους έξι (6) μήνες κατά τα οριζόμενα στην παράγραφο 5”.

2. Με τις διατάξεις δε του άρθρου 12 του ως ανωτέρω αναφερόμενου ιδίου νόμου προβλέπεται ότι: «1. Ο ασκούμενος δικηγόρος έχει τη δυνατότητα να παρίσταται στα Πταισματοδικεία, στις προανακριτικές αρχές, στα Ειρηνοδικεία κατά τη συζήτηση υποθέσεων μικροδιαφορών, στη λήψη ένορκων βεβαιώσεων, καθώς και ενώπιον οποιασδήποτε διοικητικής αρχής. 2. Ο ασκούμενος δικηγόρος μπορεί να συμπαρίσταται και να συνυπογράφει τις προτάσεις, σημειώματα και υπομνήματα με τον δικηγόρο, στον οποίο ασκείται, σε όλα τα δικαστήρια του πρώτου και δεύτερου βαθμού».

Η πρόσληψη ασκούμενου δικηγόρου στο Γραφείο της Νομικής Υπηρεσίας του Δήμου Αρταίων, αφενός θα συμβάλλει στην απόκτηση εκ μέρους του σημαντικής εμπειρίας, ασχολούμενος με ένα ευρύ φάσμα αντικειμένων για τα οποία είναι αρμόδια η Νομική Υπηρεσία και αφετέρου θα υποστηριχθεί η λειτουργία των Γραφείου της Νομικής Υπηρεσίας.

Στο πλαίσιο αυτό θεωρείται σκόπιμη η έγκριση από το Δημοτικό Συμβούλιο της πρόσληψης ενός (1) ασκούμενου δικηγόρου για το 2018 και για κάθε έτος εφεξής για την πραγματοποίηση μέρους της πρακτικής τους άσκησης στα Γραφεία της Νομικής Υπηρεσίας του Δήμου Αρταίων με τις εξής προϋποθέσεις:

α) Το χρονικό διάστημα της άσκησης τους, ορίζετε για έξι (6) μήνες με δυνατότητα

παράτασης για επιπλέον διάστημα (6) μηνών, μετά από αίτηση του υποψηφίου και την αποδοχή της παράτασης αυτής από τον Υπουργό Δικαιοσύνης, Διαφάνειας και Ανθρώπινων Δικαιωμάτων, σύμφωνα με τα οριζόμενα στην παράγραφο 5 του άρθρου 13 του ν. 4194/2013.

β) Η μηνιαία αποζημίωσή του θα ανέρχεται στο ποσό των εξακοσίων (600) ευρώ. Το ποσό αυτό δεν θα υπόκειται σε ασφαλιστικές κρατήσεις, παρά μόνο σε παρακράτηση φόρου εισοδήματος και θα καταβάλλεται στο τέλος κάθε ημερολογιακού μηνός, μεβάση το παρουσιολόγιο κατόπιν εντάλματος της αρμόδιας Δ/νσης Οικονομικών του Δήμου Αρταίων.

γ) Το ωράριο της ημερήσιας απασχόλησης των ασκούμενων δικηγόρων ορίζεται σε οκτώ (8) ώρες, σύμφωνα με τις ανάγκες της υπηρεσίας. Υπεύθυνος τήρησης και ελέγχου του παρουσιολογίου και της άσκησης των απασχολούμενου υποψήφιου δικηγόρου είναι η Νομική Σύμβουλος του Δήμου.

Σημειώνεται δε ότι η πρόσληψη του ασκούμενου δικηγόρου θα προκαλέσει δαπάνη η οποία θα βαρύνει τους ΚΑ 70-6041 και 70-6054 του Προϋπολογισμού του Δήμου Αρταίων έτους 2018, στον οποίο υπάρχει διαθέσιμη πίστωση.

Για καθένα από τα επόμενα έτη, η εν λόγω δαπάνη θα καλύπτεται από τις πιστώσεις που θα εγγράφονται στον προϋπολογισμό του Δήμου.

Συναφώς σας γνωρίζουμε ότι η σχετική απόφαση του Δημοτικού Συμβουλίου, θα σταλεί στο Υπουργείο Δικαιοσύνης, Διαφάνειας και Ανθρώπινων Δικαιωμάτων, το οποίο θα μεριμνήσει για την έκδοση Κοινής Υπουργικής Απόφασης των Υπουργών Δικαιοσύνης και Οικονομικών και η οποία θα δημοσιευτεί στην Εφημερίδα της Κυβέρνησης.

Κατόπιν των ανωτέρω παρακαλείσθε για τη λήψη σχετικής απόφασης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι  
τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των,  
κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος  
κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη διατάξεις το ΔΚΚ Ν.3463/2006, Ν. 1418/84 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α. Την έγκριση της πρόσληψης ενός (1) ασκούμενου δικηγόρου για το 2018 και για κάθε έτος εφεξής για την πραγματοποίηση μέρους της πρακτικής τους άσκησης στα Γραφεία της Νομικής Υπηρεσίας του Δήμου Αρταίων με τις εξής προϋποθέσεις:

α) Το χρονικό διάστημα της άσκησης τους, ορίζετε για έξι (6) μήνες με δυνατότητα

παράτασης για επιπλέον διάστημα (6) μηνών, μετά από αίτηση του υποψηφίου και την αποδοχή της παράτασης αυτής από τον Υπουργό Δικαιοσύνης, Διαφάνειας και Ανθρώπινων Δικαιωμάτων, σύμφωνα με τα οριζόμενα στην παράγραφο 5 του άρθρου 13 του ν. 4194/2013.

β) Η μηνιαία αποζημίωσή του θα ανέρχεται στο ποσό των εξακοσίων (600) ευρώ. Το ποσό αυτό δεν θα υπόκειται σε ασφαλιστικές κρατήσεις, παρά μόνο σε παρακράτηση φόρου εισοδήματος και θα καταβάλλεται στο τέλος κάθε ημερολογιακού μηνός, μεβάση το παρουσιολόγιο κατόπιν εντάλματος της αρμόδιας Δ/νσης Οικονομικών του Δήμου Αρταίων.

γ) Το ωράριο της ημερήσιας απασχόλησης των ασκούμενων δικηγόρων ορίζεται σε οκτώ (8) ώρες, σύμφωνα με τις ανάγκες της υπηρεσίας. Υπεύθυνος τήρησης και ελέγχου του παρουσιολογίου και της άσκησης των απασχολούμενου υποψήφιου δικηγόρου είναι η Νομική Σύμβουλος του Δήμου.

Β.- Η πρόσληψη του ασκούμενου δικηγόρου θα προκαλέσει δαπάνη η οποία θα βαρύνει τους ΚΑ 70-6041 και 70-6054 του Προϋπολογισμού του Δήμου Αρταίων έτους 2018, στον οποίο υπάρχει διαθέσιμη σχετική πίστωση. Για καθένα από τα επόμενα έτη, η εν λόγω δαπάνη θα καλύπτεται από τις πιστώσεις που θα εγγράφονται στον προϋπολογισμό του Δήμου στους ανωτέρω κωδικούς.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 489/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*