

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 24/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 476/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΨΣΑΛΩΨΑ-ΚΓΧ | **«Αίτημα εξειδίκευσης δαπάνης στον Κ.Α 60-7341.002 «Δαπάνες για την λειτουργία δομών και υπηρεσιών της δημόσιας διοίκησης προς όφελος των γυναικών και για την καταπολέμηση της βίας-Συμβουλευτικό Κέντρο Δήμου Αρταίων»** |

Στην Άρτα σήμερα την εικοστή εβδόμη (27) του μηνός Αυγούστου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 19748/23-8-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κωνσταντίνος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κων/νος 11. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Κουτρούμπα Άννα-Μαρία 5. Βλάχος Μιχαήλ 6. Στασινός Παύλος 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Παπαιωάννου Κωνσταντίνος 11. Παπάζογλου Χαράλαμπος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Γραμματικού-Παπατσίμπα Θεανώ 2. Μιλτιάδους Γεώργιος 3. Παπαμιχαήλ Κων/νος 4. Κοσμάς Ηλίας 5. Ντέμσια Αικατερίνη 6. Ζυγουβέλης Παναγιώτης | 1. Κατσαντούλα Αναστασία 2. Κιτσαντά Ευαγγελίτσα 3. Παπακίτσος Στέφανος 4. Ξυλογιάννης Άγγελος 5. Πετανίτης Δημητριος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (7) έκτακτων θεμάτων.

Ο κ, Στασινός αποχώρησε πριν την έναρξη της συζήτησης επί των θεμάτων της ημερήσιας διάταξης. Ο κ. Παπάζογλου και ο κ. Νταλάκας αποχώρησαν μετά την συζήτηση των εκτάκτων θεμάτων. Ο κ. Μπαλάγκας βρισκόταν εκτός αίθουσας από την συζήτηση του 1ου τακτικού θέματος έως την συζήτηση του 6ου τακτικού θέματος. Ο κ. Παπαιωάννου βρισκόταν εκτός αίθουσας κατά την συζήτηση του 6ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 8ο τακτικό  θέμα της ημερήσιας διάταξης « Αίτημα εξειδίκευσης δαπάνης στον Κ.Α 60-7341.002 «Δαπάνες για την λειτουργία δομών και υπηρεσιών της δημόσιας διοίκησης προς όφελος των γυναικών και για την καταπολέμηση της βίας-Συμβουλευτικό Κέντρο Δήμου Αρταίων» έδωσε το λόγο στον αρμόδιο αντιδήμαρχο κ. Τράμπα ο οποίος παίρνοντας το λόγο έθεσε υπόψη του Συμβουλίου τα εξής:

Σύμφωνα με το άρθρο 203 παρ. 1 του Νόμου 4555/2018 (Κλεισθένης) όπως αυτός ισχύει από τη δημοσίευση του ΦΕΚ 133 τεύχος Α (19/07/2018) ζητάμε την εξειδίκευση της δαπάνης στον Κ.Α 60-7341.002 «Δαπάνες για την λειτουργία δομών και υπηρεσιών της δημόσιας διοίκησης προς όφελος των γυναικών και για την καταπολέμηση της βίας-Συμβουλευτικό Κέντρο Δήμου Αρταίων» του τρέχοντος προϋπολογισμού.

Η εξειδίκευση αφορά δράσεις ενημέρωσης και ευαισθητοποίησης για την ανάδειξη του φαινομένου της βίας κατά των γυναικών- Κέντρο Συμβουλευτικής Υποστήριξης Γυναικών Θυμάτων Βίας συνολικού ποσού 7.900,00€ και έχουν ως βασικούς στόχους:

* την ενημέρωση της τοπικής κοινωνίας και πιθανών ωφελούμενων γυναικών για τη λειτουργία του Κέντρου και τις παρεχόμενες από αυτό υπηρεσίες.
* την πρόληψη και την αντιμετώπιση του φαινομένου της βίας κατά των γυναικών.
* τη θετική τροποποίηση της αντίληψης και της στάσης της τοπικής κοινωνίας σχετικά µε τη βία κατά των γυναικών.
* την ευαισθητοποίηση της τοπικής κοινότητας η οποία είναι σημαντική και αναγκαία προκειμένου η κοινωνία να επιδείξει μηδενική ανοχή σε κάθε μορφή βίας

Οι δράσεις οι οποίες είναι σύμφωνες με τον Επικοινωνιακό Οδηγό ΕΣΠΑ 2014-2020, που καθορίζει τις κατευθυντήριες γραμμές και αποτελεί υποστηρικτικό εργαλείο για την εφαρμογή των υποχρεώσεων των επιχειρησιακών προγραμμάτων σχετικά με την πληροφόρηση και την επικοινωνία. Περιλαμβάνονται στην από 20/08/2018 μελέτη της Δ/νσης Κοινωνικής Μέριμνας Παιδείας και Αθλητισμού και αναλύονται ως εξής:

* Συναυλία ευαισθητοποίησης, δωρεάν προς το κοινό στην Πλ. Εθνικής Αντιστάσεως
* Ενδεικτικός Προϋπολογισμός: 6.100,00€
* Αμοιβές καλλιτεχνών : 5.000,00€
* Ηχητική / φωτιστική κάλυψη: 800,00€
* Αφίσες : 150,00€
* Ενοικίαση καθισμάτων 150,00€
* Θεατρική παράσταση ευαισθητοποίησης, δωρεάν προς το κοινό στην αίθουσα του Πνευματικού Κέντρου της Ι.Μ.
* Ενδεικτικός Προϋπολογισμός: 550,00€
* 1.Ηχητική / φωτιστική κάλυψη: 400,00€
* 2. Αφίσες: 150,00€
* Παραγωγή και αναμετάδοση ραδιοφωνικού σποτ

Ενδεικτικός Προϋπολογισμός:600,00€

* Ενημερωτικές πινακίδες

Ενδεικτικός Προϋπολογισμός:250,00€

* Ενημερωτικά φυλλάδια

Ενδεικτικός Προϋπολογισμός:400,00€

Παρακαλούμε για την λήψη σχετικής απόφασης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι  
τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των,  
κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος  
κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την εξειδίκευση της δαπάνης στον Κ.Α 60-7341.002 «Δαπάνες για την λειτουργία δομών και υπηρεσιών της δημόσιας διοίκησης προς όφελος των γυναικών για την καταπολέμηση της βίας-Συμβουλευτικό Κέντρο Δήμου Αρταίων» του τρέχοντος προϋπολογισμού.

Η εξειδίκευση αφορά δράσεις ενημέρωσης και ευαισθητοποίησης για την ανάδειξη του φαινομένου της βίας κατά των γυναικών- Κέντρο Συμβουλευτικής Υποστήριξης Γυναικών Θυμάτων Βίας συνολικού ποσού 7.900,00€

Οι δράσεις οι οποίες είναι σύμφωνες με τον Επικοινωνιακό Οδηγό ΕΣΠΑ 2014-2020, που καθορίζει τις κατευθυντήριες γραμμές και αποτελεί υποστηρικτικό εργαλείο για την εφαρμογή των υποχρεώσεων των επιχειρησιακών προγραμμάτων σχετικά με την πληροφόρηση και την επικοινωνία. Περιλαμβάνονται στην από 20/08/2018 μελέτη της Δ/νσης Κοινωνικής Μέριμνας Παιδείας και Αθλητισμού και αναλύονται ως εξής:

* Συναυλία ευαισθητοποίησης, δωρεάν προς το κοινό στην Πλ. Εθνικής Αντιστάσεως
* Ενδεικτικός Προϋπολογισμός: 6.100,00€
* Αμοιβές καλλιτεχνών : 5.000,00€
* Ηχητική / φωτιστική κάλυψη: 800,00€
* Αφίσες : 150,00€
* Ενοικίαση καθισμάτων 150,00€
* Θεατρική παράσταση ευαισθητοποίησης, δωρεάν προς το κοινό στην αίθουσα του Πνευματικού Κέντρου της Ι.Μ.
* Ενδεικτικός Προϋπολογισμός: 550,00€
* 1.Ηχητική / φωτιστική κάλυψη: 400,00€
* 2. Αφίσες: 150,00€
* Παραγωγή και αναμετάδοση ραδιοφωνικού σποτ

Ενδεικτικός Προϋπολογισμός:600,00€

* Ενημερωτικές πινακίδες

Ενδεικτικός Προϋπολογισμός:250,00€

* Ενημερωτικά φυλλάδια

Ενδεικτικός Προϋπολογισμός:400,00€

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 476/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*