

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 24/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 490/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ ΩΓΚΩΩΨΑ-ΕΩΑ | **«Αδυναμία εκτέλεσης υπηρεσίας «Σύνταξη σχεδίου Ολοκληρωμένης Στρατηγικής Βιώσιμης Αστικής Ανάπτυξης για το Δήμο Αρταίων στα πλαίσια του ΠΕΠ Ήπειρος 2014-2020» από τη Διεύθυνση Προγραμματισμού, Πληροφορικής και Περιβαλλοντικών Πολιτικών του Δήμου»** |

Στην Άρτα σήμερα την εικοστή εβδόμη (27) του μηνός Αυγούστου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 19748/23-8-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κωνσταντίνος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κων/νος 11. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Κουτρούμπα Άννα-Μαρία 5. Βλάχος Μιχαήλ 6. Στασινός Παύλος 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Παπαιωάννου Κωνσταντίνος 11. Παπάζογλου Χαράλαμπος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Γραμματικού-Παπατσίμπα Θεανώ 2. Μιλτιάδους Γεώργιος 3. Παπαμιχαήλ Κων/νος 4. Κοσμάς Ηλίας 5. Ντέμσια Αικατερίνη 6. Ζυγουβέλης Παναγιώτης | 1. Κατσαντούλα Αναστασία 2. Κιτσαντά Ευαγγελίτσα 3. Παπακίτσος Στέφανος 4. Ξυλογιάννης Άγγελος 5. Πετανίτης Δημητριος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (7) έκτακτων θεμάτων.

Ο κ, Στασινός αποχώρησε πριν την έναρξη της συζήτησης επί των θεμάτων της ημερήσιας διάταξης. Ο κ. Παπάζογλου και ο κ. Νταλάκας αποχώρησαν μετά την συζήτηση των εκτάκτων θεμάτων. Ο κ. Μπαλάγκας βρισκόταν εκτός αίθουσας από την συζήτηση του 1ου τακτικού θέματος έως την συζήτηση του 6ου τακτικού θέματος. Ο κ. Παπαιωάννου βρισκόταν εκτός αίθουσας κατά την συζήτηση του 6ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 22ο τακτικό  θέμα της ημερήσιας διάταξης « Αδυναμία εκτέλεσης υπηρεσίας «Σύνταξη σχεδίου Ολοκληρωμένης Στρατηγικής Βιώσιμης Αστικής Ανάπτυξης για το Δήμο Αρταίων στα πλαίσια του ΠΕΠ Ήπειρος 2014-2020» από τη Διεύθυνση Προγραμματισμού, Πληροφορικής και Περιβαλλοντικών Πολιτικών του Δήμου» έδωσε το λόγο στον Γενικό Γραμματέα του Δήμου κ. Σερβετά ο οποίος παίρνοντας το λόγο έθεσε υπόψη του Συμβουλίου τα εξής:

Σύμφωνα με την «Τροποποίηση του Οργανισμού Εσωτερικής Υπηρεσίας (Ο.Ε.Υ.) του Δήμου Αρταίων Νομού Άρτας» (ΦΕΚ 3464/Β/4-10-2017), στις αρμοδιότητες της Διεύθυνσης Προγραμματισμού, Πληροφορικής και Περιβαλλοντικών Πολιτικών του Δήμου μας, περιλαμβάνεται η συγκέντρωση, επεξεργασία, τεκμηρίωση και ενημέρωση συνεχώς των γεωγραφικών, δημογραφικών, οικονομικών, κοινωνικών και άλλων στοιχείων που αφορούν στην ανάπτυξη του Δήμου, σε συνεργασία με τους αρμόδιους φορείς και τις υπηρεσίες του Δήμου και η διάγνωση αναγκών ανάπτυξης του Δήμου για αναπτυξιακές προτάσεις στο Δήμο Αρταίων. Μεριμνά επίσης, για την εκπόνηση ερευνών και μελετών για τη διάγνωση των αναγκών ανάπτυξης του Δήμου, τη διερεύνηση της σκοπιμότητας αναπτυξιακών προτάσεων και την ιεράρχηση προτεραιοτήτων έργων, δράσεων και μέτρων. Συνεργάζεται με τις υπηρεσίες της Περιφέρειας για την εναρμόνιση των προγραμμάτων οικονομικής ανάπτυξης της περιοχής του Δήμου με τα ευρύτερα αντίστοιχα προγράμματα της Περιφέρειας.

Η Διεύθυνση Προγραμματισμού, Πληροφορικής και Περιβαλλοντικών Πολιτικών του Δήμου, σύμφωνα και με την από 21-8-2018 Βεβαίωσή της, αδυνατεί να εκπονήσει τη **«Σύνταξη σχεδίου Ολοκληρωμένης Στρατηγικής Βιώσιμης Αστικής Ανάπτυξης για το Δήμο Αρταίων στα πλαίσια του ΠΕΠ Ήπειρος 2014-2020»**, λόγω τεχνικής αδυναμίας αυτής και έλλειψης εξειδικευμένων γνώσεων που απαιτείται για το αντικείμενο και δευτερευόντως λόγω έλλειψης προσωπικού (με τη Διεύθυνση να απαρτίζεται από τρία (3) άτομα και το Τμήμα Προγραμματισμού μόνο από την προϊσταμένη Προγραμματισμού-ΠΕ Περιβαλλοντολόγων), λόγω του ότι το τελευταίο διάστημα έχουν ανοίξει και αναμένεται μέχρι τέλος του έτους να ανοίγουν συνεχώς προσκλήσεις του ΕΣΠΑ και λοιπών χρηματοδοτικών εργαλείων, με αποτέλεσμα η Υπηρεσία να χρειάζεται υποστήριξη προκειμένου να μπορέσει να ανταπεξέλθει σε αυτές και να μην χαθεί καμία ευκαιρία που θα συμβάλει στην ανάπτυξη του του Δήμου Αρταίων.

Το παραδοτέο θα πρέπει να ολοκληρωθεί άμεσα για να προωθηθεί στην Ειδική Υπηρεσία Διαχείρισης του Επιχειρησιακού Προγράμματος Ήπειρος, καθώς το προσεχές διάστημα (τέλος του επόμενου διμήνου) αναμένεται η νέα αναθεώρηση του Περιφερειακού Επιχειρησιακού Προγράμματος, ώστε να διεκδικηθεί η χρηματοδότηση σειρά έργων που θα βελτιώσουν τις αναπτυξιακές προοπτικές του Δήμου Αρταίων καθώς και την ποιότητα ζωής των πολιτών.

Η διεκδίκηση της ένταξης ενός Στρατηγικού Σχεδίου για τη Βιώσιμη Αστική Ανάπτυξη (ΒΑΑ) στο ΕΠ Ήπειρος αποτελεί πάγιο αίτημα του Δήμου Αρταίων και μάλιστα για το λόγο αυτό έχει ληφθεί και η αριθμ. 69/2017 Απόφαση Δημοτικού Συμβουλίου με θέμα «Ανάγκη για ένταξη του Δήμου Αρταίων στο πρόγραμμα Βιώσιμη Αστική Ανάπτυξη του ΠΕΠ Ηπείρου 2014-2020».

Το παραδοτέο που θα συνταχθεί θα αποτελεί ένα γενικό σχέδιο προτάσεων που θα αναλύει τη στρατηγική που πρέπει να αναπτύξει ο Δήμος Αρταίων με στόχο την αναβάθμιση κυρίως του αστικού πυρήνα, σύμφωνα με τις προδιαγραφές που ορίζει το ΕΣΠΑ 2014-2020. Οι επιμέρους προτεινόμενες παρεμβάσεις θα διασυνδεθούν με συγκεκριμένες πηγές χρηματοδότησης. Το εν λόγω Σχέδιο Δράσης θα αποτελεί ουσιαστικά, ένα εργαλείο διεκδίκησης χρηματοδότησης για παρεμβάσεις που αφορούν κυκλοφοριακό σχεδιασμό, προσβασιμότητα, ηλεκτρονικές υπηρεσίες, εξοικονόμηση ενέργειας, βελτίωση ελκυστικότητας δομημένου και φυσικού περιβάλλοντος και ανάδειξη ιστορικότητας μέσα από το ΕΣΠΑ 2014-2020.

Σύμφωνα με τις απαιτήσεις της Εθνικής Αρχής Συντονισμού ΕΣΠΑ, αρ. πρωτ. 81168/ΕΥΣΣΑ 1796/30-7-2015 Εγκύκλιος «Σχεδιασμού, υλοποίησης και παρακολούθησης των Ολοκληρωμένων Χωρικών Επενδύσεων ως εργαλείων ολοκληρωμένης χωρικής ανάπτυξης των Επιχειρησιακών Προγραμμάτων 2014-2020» θα περιλαμβάνει ενδεικτικά τα παρακάτω κεφάλαια:

* Παρουσίαση της περιοχής παρέμβασης
* Στόχοι της στρατηγικής
* Σχέδιο Δράσης
* Σχέδιο χρηματοδότησης
* Υλοποίηση και παρακολούθηση
* Διαδικασίες διαβούλευσης

Τέλος, η διαδικασία υλοποίησης της υπηρεσίας από εξωτερικό ανάδοχο διέπεται από την αρχή της οικονομικότητας, καθώς η οικονομική επιβάρυνση είναι σχετικά μικρή για το Δήμο σε σχέση με τα προσδοκώμενα οφέλη από την αναβάθμιση του αστικού χώρου του Δήμου και την αξιοποίηση του με χρήσεις και παρεμβάσεις - βελτιώσεις που θα συμβάλουν στην τοπική ανάπτυξη.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι  
τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των,  
κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος  
κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη διατάξεις το ΔΚΚ Ν.3463/2006, Ν. 1418/84 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α. Την Αδυναμία εκτέλεσης υπηρεσίας **«Σύνταξη σχεδίου Ολοκληρωμένης Στρατηγικής Βιώσιμης Αστικής Ανάπτυξης για το Δήμο Αρταίων στα πλαίσια του ΠΕΠ Ήπειρος 2014-2020»** από τη Διεύθυνση Προγραμματισμού, Πληροφορικής και Περιβαλλοντικών Πολιτικών του Δήμου, λόγω τεχνικής αδυναμίας αυτής και έλλειψης εξειδικευμένων γνώσεων που απαιτείται για το αντικείμενο και δευτερευόντως λόγω έλλειψης προσωπικού (με τη Διεύθυνση να απαρτίζεται από τρία (3) άτομα και το Τμήμα Προγραμματισμού μόνο από την προϊσταμένη Προγραμματισμού-ΠΕ Περιβαλλοντολόγων) και φόρτου εργασίας, καθώς ανοίγουν συνεχώς ο τελευταίο διάστημα πλειάδα προσκλήσεων ΕΣΠΑ και άλλων πηγών χρηματοδότησης για τα οποία η Υπηρεσία δεν γνωρίζει τη φύση, το αντικείμενο και το χρόνο που αυτές εκδίδονται, προκειμένου να μην χαθεί καμία ευκαιρία για την ανάπτυξη του Δήμου Αρταίων.

Το παραδοτέο θα πρέπει να ολοκληρωθεί άμεσα για να προωθηθεί στην Ειδική Υπηρεσία Διαχείρισης του Επιχειρησιακού Προγράμματος Ήπειρος, καθώς το προσεχές διάστημα αναμένεται η νέα αναθεώρηση του Περιφερειακού Επιχειρησιακού Προγράμματος, ώστε να διεκδικηθεί η χρηματοδότηση σειρά έργων που θα βελτιώσουν τις αναπτυξιακές προοπτικές του Δήμου Αρταίων καθώς και την ποιότητα ζωής των πολιτών.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 490/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*