

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 24/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 464/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΩΒ3ΛΩΨΑ-ΜΣ5** | **«Πρόσληψη τριών (3) ατόμων, ΥΕ Εργατών Καθαριότητας με συμβάσεις ορισμένου χρόνου δύο (2) μηνών (δίμηνα στην ανταποδοτικού χαρακτήρα υπηρεσία Καθαριότητας της Διεύθυνσης Καθαριότητας Ανακύκλωσης και Πρασίνου»** |

Στην Άρτα σήμερα την εικοστή εβδόμη (27) του μηνός Αυγούστου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 19748/23-8-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κωνσταντίνος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κων/νος 11. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Κουτρούμπα Άννα-Μαρία 5. Βλάχος Μιχαήλ 6. Στασινός Παύλος 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Παπαιωάννου Κωνσταντίνος 11. Παπάζογλου Χαράλαμπος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Γραμματικού-Παπατσίμπα Θεανώ 2. Μιλτιάδους Γεώργιος 3. Παπαμιχαήλ Κων/νος 4. Κοσμάς Ηλίας 5. Ντέμσια Αικατερίνη 6. Ζυγουβέλης Παναγιώτης | 1. Κατσαντούλα Αναστασία 2. Κιτσαντά Ευαγγελίτσα 3. Παπακίτσος Στέφανος 4. Ξυλογιάννης Άγγελος 5. Πετανίτης Δημητριος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (7) έκτακτων θεμάτων.

Ο κ, Στασινός αποχώρησε πριν την έναρξη της συζήτησης επί των θεμάτων της ημερήσιας διάταξης. Ο κ. Παπάζογλου και ο κ. Νταλάκας αποχώρησαν μετά την συζήτηση των εκτάκτων θεμάτων. Ο κ. Μπαλάγκας βρισκόταν εκτός αίθουσας από την συζήτηση του 1ου τακτικού θέματος έως την συζήτηση του 6ου τακτικού θέματος. Ο κ. Παπαιωάννου βρισκόταν εκτός αίθουσας κατά την συζήτηση του 6ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 3ο έκτακτο  θέμα της ημερήσιας διάταξης « Πρόσληψη τριών (3) ατόμων, ΥΕ Εργατών Καθαριότητας με συμβάσεις ορισμένου χρόνου δύο (2) μηνών (δίμηνα στην ανταποδοτικού χαρακτήρα υπηρεσία Καθαριότητας της Διεύθυνσης Καθαριότητας Ανακύκλωσης και Πρασίνου» έδωσε το λόγο στον αρμόδιο αντιδήμαρχο κ. Λιλή ο οποίος παίρνοντας το λόγο έθεσε υπόψη του Συμβουλίου τα εξής:

Έχοντας υπόψη:

1. Ότι δίνεται η δυνατότητα στους Δήμους να προσλάβουν προσωπικό με σύμβαση εργασίας ιδιωτικού δικαίου ορισμένου χρόνου για την αντιμετώπιση κατεπειγουσών εποχικών ή πρόσκαιρων αναγκών ( άρθρο 206 του ν. 3584/2007).
2. Το γεγονός ότι, στην υπηρεσία Καθαριότητας την Παρασκευή 13 Απριλίου του 2018 ξεκίνησαν να εργάζονται δεκατρείς (13) υπάλληλλοι, εκ των οποίων εννιά (9) εργάτες καθαριότητας. Οι υπάλληλοι αυτοί είναι κατά πέντε (5) λιγότεροι από τους προγραμματισμένους να καλύψουν τα μεγάλα κενά της υπηρεσίας. Στους πέντε (5) υπαλλήλους που υπολείπονται, οι τρείς (3) έχουν υπογράψει Υ/Δ ότι θα προσέλθουν για εργασία μετά τα οριστικά αποτελέσματα, ενώ οι δυο (2) θέσεις θα καλυφθούν στο μέλλον μέσω ΟΑΕΔ. Επισημαίνεται ότι στην υπηρεσία Καθαριότητας απασχολούνται πέραν των ανωτέρω, συνολικά 37 άτομα εκ των οποίων ένας (1) Επόπτης, ένας (1) Επιστάτης, οκτώ (8) οδηγοί, ένας (1) χειριστής και οι υπόλοιποι εργάτες καθαριότητας, οι οποίοι υπολείπονται κατά πολύ των αναγκών της υπηρεσίας σύμφωνα με το ΟΕΥ.
3. Τις κατεπείγουσες ανάγκες σε προσωπικό που έχει η Υπηρεσία Καθαριότητας ενόψει της φθινοπωρινής περιόδου, ώστε αυτή να καταστεί λειτουργική και να ανταπεξέλθει στις αυξημένες υποχρεώσεις αποκομιδής και οδοσάρωσης, Οι αυξημένες ανάγκες που εκφεύγουν από την προγραμματισμένη δραστηριότητα της υπηρεσίας είναι:

* Η έναρξη του σχολικού έτους και το άνοιγμα των σχολικών μονάδων με απομακρύνσεις παλιού έντυπου υλικού και εξοπλισμού, καθαρισμούς περιβαλλόντων χώρων κ.λ.π.
* Η προετοιμασία της ευρύτερης περιοχής της πόλης για την έναρξη και διεκπεραίωση της ετήσιας εμποροπανήγυρης (παζάρι). Επειδή η πόλη δέχεται χιλιάδες επισκέπτες κατά την περίοδο της εμποροπανήγυρης, οι απαιτήσεις καθαρισμού σε δρόμους, πάρκιγκ, κοινόχρηστους χώρους κ.λ.π. είναι τεράστιες και καθ’ όλη τη διάρκεια του 24ώρου.
* Καθαρισμοί φρεατίων από φύλλα, σκουπίδια κ.λ.π. ενόψει των φθινοπωρινών βροχών για αποφυγή πλημμυρών.
* Συνέχιση της απομάκρυνσης απορριμμάτων από διάσπαρτες εστίες ρύπανσης (ανεξέλεγκτοι χώροι απορριμμάτων), σε όλη την έκταση του Δήμου (κυρίως στις παρυφές της πόλης και αγροτικές περιοχές), σύμφωνα με υποδείξεις της πυροσβεστικής για αντιπυρικούς λόγους.

Όλες οι παραπάνω ανάγκες εμπίπτουν στις διατάξεις του άρθρου 14

παρ. 2 του ν. 2190/1994 ώστε να δίνουν τη δυνατότητα της απασχόλησης

έκτακτου δίμηνου προσωπικού.

**Εισηγούμαστε**

Την πρόσληψη προσωπικού τριών (3) ατόμων ειδικότητας ΥΕ Εργατών Καθαριότητας. με σύμβαση εργασίας ιδιωτικού δικαίου ορισμένου χρόνου δίμηνης διάρκειας, για την αντιμετώπιση κατεπειγουσών εποχικών ή πρόσκαιρων αναγκών ( άρθρο 206 του ν. 3584/2007).

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι  
τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των,  
κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος  
κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη διατάξεις το ΔΚΚ Ν.3463/2006, Ν. 1418/84 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την πρόσληψη προσωπικού τριών (3) ατόμων ειδικότητας ΥΕ Εργατών Καθαριότητας. με σύμβαση εργασίας ιδιωτικού δικαίου ορισμένου χρόνου δίμηνης διάρκειας, για την αντιμετώπιση κατεπειγουσών εποχικών ή πρόσκαιρων αναγκών ( άρθρο 206 του ν. 3584/2007).

Για την ανωτέρω πρόσληψη έχει προβλεφθεί σχετική πίστωση στους Κ.Α. 20-6041 «Τακτικές αποδοχές, περιλαμβάνονται βασικός μισθός, δώρα εορτών γενικά και ειδικά τακτικά επιδόματα» και Κ.Α. 20-6054 «Εργοδοτικές εισφορές εκτάκτου προσωπικού»

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 464/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*