

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 24/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 488/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 650ΟΩΨΑ-5ΕΕ | **«Έγκριση πρόσληψης προσωπικού ιδιωτικού δικαίου ορισμένου χρόνου δίμηνης διάρκειας, για τη κάλυψη δράσεων πυροπροστασίας»** |

Στην Άρτα σήμερα την εικοστή εβδόμη (27) του μηνός Αυγούστου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 19748/23-8-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κωνσταντίνος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κων/νος 11. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Κουτρούμπα Άννα-Μαρία 5. Βλάχος Μιχαήλ 6. Στασινός Παύλος 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Παπαιωάννου Κωνσταντίνος 11. Παπάζογλου Χαράλαμπος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Γραμματικού-Παπατσίμπα Θεανώ 2. Μιλτιάδους Γεώργιος 3. Παπαμιχαήλ Κων/νος 4. Κοσμάς Ηλίας 5. Ντέμσια Αικατερίνη 6. Ζυγουβέλης Παναγιώτης | 1. Κατσαντούλα Αναστασία 2. Κιτσαντά Ευαγγελίτσα 3. Παπακίτσος Στέφανος 4. Ξυλογιάννης Άγγελος 5. Πετανίτης Δημητριος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (7) έκτακτων θεμάτων.

Ο κ, Στασινός αποχώρησε πριν την έναρξη της συζήτησης επί των θεμάτων της ημερήσιας διάταξης. Ο κ. Παπάζογλου και ο κ. Νταλάκας αποχώρησαν μετά την συζήτηση των εκτάκτων θεμάτων. Ο κ. Μπαλάγκας βρισκόταν εκτός αίθουσας από την συζήτηση του 1ου τακτικού θέματος έως την συζήτηση του 6ου τακτικού θέματος. Ο κ. Παπαιωάννου βρισκόταν εκτός αίθουσας κατά την συζήτηση του 6ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 20ο τακτικό  θέμα της ημερήσιας διάταξης « Έγκριση πρόσληψης προσωπικού ιδιωτικού δικαίου ορισμένου χρόνου δίμηνης διάρκειας, για τη κάλυψη δράσεων πυροπροστασίας» έδωσε το λόγο στον αρμόδιο Γενικό Γραμματέα ο οποίος παίρνοντας το λόγο έθεσε υπόψη του Συμβουλίου τα εξής:

Σύμφωνα με το άρθρο 206 του ν.3584/2007 κώδικα κατάστασης δημοτικών και κοινοτικών υπαλλήλων ορίζεται ότι επιτρέπεται η πρόσληψη προσωπικού οποιασδήποτε ειδικότητας με σύμβαση εργασίας ορισμένου χρόνου από τους Ο.Τ.Α για την αντιμετώπιση κατεπειγουσών εποχικών ή πρόσκαιρων αναγκών, με σύμβαση εργασίας ορισμένου χρόνου της οποίας η διάρκεια δεν υπερβαίνει τους δύο μήνες (2) μέσα σε συνολικό διάστημα δώδεκα (12) μηνών. Ο υπολογισμός του δωδεκαμήνου γίνεται σύμφωνα με την παράγραφο 2 του άρθρου 21 του ν.2738/1999 ΦΕΚ 180 Α΄. Παράταση η σύναψη νέας σύμβασης μέσα στο ανωτέρω δωδεκάμηνο διάστημα ή μετατροπή της σύμβασης σε αορίστου χρόνου είναι αυτοδικαίως άκυρες. Υποχρέωση του φορέα που διενεργεί την πρόσληψη είναι να αποστείλει τον πίνακα των προσληπτέων στο Α.Σ.Ε.Π μέχρι την 31η Ιανουαρίου του επόμενου έτους. Το Α.Σ.Ε.Π. διενεργεί έλεγχο για τη συνδρομή των όρων πρόσληψης της παρούσας περίπτωσης.

Συνεπώς δεν απαιτείται η αποστολή αιτήματος από τους ΟΤΑ για προγραμματισμό προσλήψεων, για την κατηγορία των δίμηνων συμβάσεων αλλά και για την διαδικασία πρόσληψης.

Το Δημοτικό Συμβούλιο λαμβάνει απόφαση με την οποία διαπιστώνεται η αναγκαιότητα πρόσληψης. Στην απόφαση πρέπει να αναφέρεται η αιτία πρόσληψης, ο αριθμός των θέσεων, τα απαιτούμενα προσόντα σύμφωνα με την κείμενη νομοθεσία και τον κλάδο.

Ο Δήμος μας, κατά την αντιπυρική περίοδο έχει ήδη προβεί, δυνάμει των 268/2018 και 377/2018 αποφάσεων του Δημοτικού Συμβουλίου, στην πρόσληψη τεσσάρων (4) υπαλλήλων ειδικότητας ΥΕ Εργατών Γενικών Καθηκόντων από πόρους της κατανομή των 51.000 € που έλαβε για κάλυψη δράσεων πυροπροστασίας από το Υπουργείο Εσωτερικών, για την αντιμετώπιση των κατεπειγουσών εποχικών αναγκών πυροπροστασίας.

Δυστυχώς όμως, δεν έχουν καλυφθεί όλες οι ιδιαίτερες κατεπείγουσες εποχικές ανάγκες του φετινού καλοκαιριού με αποτέλεσμα να κρίνεται απαραίτητη η πρόσληψη δύο (2) επιπλέον υπαλλήλων ειδικότητας ΥΕ Εργατών Γενικών Καθηκόντων, με πιστώσεις από δημοτικούς πόρους. Οι ιδιαίτεροι αυτοί λόγοι, πέραν αυτών που αναλύθηκαν στην 268/2018 απόφαση του Δημοτικού Συμβουλίου, είναι οι εξής:

1. Οι καιρικές συνθήκες που επικράτησαν κατά τους μήνες Ιούνιο και Ιούλιο, με τις συχνές έντονες βροχοπτώσεις, συνέβαλαν στην ταχύτερη και συνεχή ανάπτυξη της αυτοφυούς βλάστησης και αύξησαν την επικινδυνότητα πρόκλησης πυρκαγιάς και τις ανάγκες συχνού καθαρισμού της.
2. Το φετινό καλοκαίρι οι άνεμοι στην περιοχή μας είναι συχνότεροι και ισχυρότεροι από τους συνηθισμένους με αποτέλεσμα να απαιτείται μεγαλύτερη ετοιμότητα για την άμεση αντιμετώπιση των συμβάντων.
3. Ο Αύγουστος αποδεικνύεται ιδιαίτερα θερμός και άνυδρος με αποτέλεσμα η βλάστηση να γίνεται, για το επόμενο διάστημα της αντιπυρικής περιόδου, ιδιαίτερα εύφλεκτη και επικίνδυνη.
4. Για την προστασία του περιαστικού δάσους πρέπει να αυξηθούν οι καθαρισμοί και οι περιπολίες, όπως τονίστηκε στην πρόσφατη συνεδρίαση του Σ.Τ.Ο. Πολιτικής Προστασίας
5. Οι συμβάσεις των υπαλλήλων που έχουν προσληφτεί λήγουν στα μέσα Σεπτεμβρίου και δεν καλύπτουν όλη την αντιπυρική περίοδο που ολοκληρώνεται στις 31-10-2018.

Με βάση τα παραπάνω, προτείνουμε την πρόσληψη δύο (2) υπαλλήλων ειδικότητας ΥΕ Εργατών Γενικών Καθηκόντων, δίμηνης χρονικής διάρκειας για την κάλυψη δράσεων πυροπροστασίας.

Στον προϋπολογισμό του 2018, έχει προβλεφθεί σχετική πίστωση για την κάλυψη της δαπάνης στους ΚΑ:30-6041 και ΚΑ: 30-6054.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι  
τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των,  
κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος  
κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη διατάξεις το ΔΚΚ Ν.3463/2006, Ν. 1418/84 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.-Την πρόσληψη δύο (2) υπαλλήλων ειδικότητας ΥΕ Εργατών Γενικών Καθηκόντων, δίμηνης χρονικής διάρκειας για την κάλυψη δράσεων πυροπροστασίας, σύμφωνα με το αιτιολογικό του εισηγητικού μέρους της παρούσας.

Στον προϋπολογισμό του 2018, έχει προβλεφθεί σχετική πίστωση για την κάλυψη της δαπάνης στους ΚΑ:30-6041 και ΚΑ: 30-6054.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.488/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*