

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 24/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 484/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 7ΜΝΓΩΨΑ-Τ6Ω | **«Τροποποίηση ή μή σχεδίου πόλεως στο Ο.Τ. 154-155 κατόπιν Αίτησης της κας Ειρήνης-Αικατερίνης Μασσαλή»** |

Στην Άρτα σήμερα την εικοστή εβδόμη (27) του μηνός Αυγούστου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 197 48/23-8-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κωνσταντίνος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κων/νος 11. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Κουτρούμπα Άννα-Μαρία 5. Βλάχος Μιχαήλ 6. Στασινός Παύλος 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Παπαιωάννου Κωνσταντίνος 11. Παπάζογλου Χαράλαμπος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Γραμματικού-Παπατσίμπα Θεανώ 2. Μιλτιάδους Γεώργιος 3. Παπαμιχαήλ Κων/νος 4. Κοσμάς Ηλίας 5. Ντέμσια Αικατερίνη 6. Ζυγουβέλης Παναγιώτης | 1. Κατσαντούλα Αναστασία 2. Κιτσαντά Ευαγγελίτσα 3. Παπακίτσος Στέφανος 4. Ξυλογιάννης Άγγελος 5. Πετανίτης Δημητριος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (7) έκτακτων θεμάτων.

Ο κ, Στασινός αποχώρησε πριν την έναρξη της συζήτησης επί των θεμάτων της ημερήσιας διάταξης. Ο κ. Παπάζογλου και ο κ. Νταλάκας αποχώρησαν μετά την συζήτηση των εκτάκτων θεμάτων. Ο κ. Μπαλάγκας βρισκόταν εκτός αίθουσας από την συζήτηση του 1ου τακτικού θέματος έως την συζήτηση του 6ου τακτικού θέματος. Ο κ. Παπαιωάννου βρισκόταν εκτός αίθουσας κατά την συζήτηση του 6ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 16ο τακτικό  θέμα της ημερήσιας διάταξης « Τροποποίηση ή μή σχεδίου πόλεως στο Ο.Τ. 154-155 κατόπιν Αίτησης της κας Ειρήνης-Αικατερίνης Μασσαλή» έθεσε υπόψη του συμβουλίου την αριθμ. 23/2018 απόφαση της Εκτελεστικής Επιτροπής με την οποία γνωμοδοτεί υπέρ της διατήρησης της ρυμοτομικής απαλλοτρίωσης του οικοπέδου ιδιοκτησίας της κας Ειρήνης-Αικατερίνης Μασσαλή, εμβαδού 542,16 τ.μ., όπως αυτό αποτυπώνεται στο κατατεθέν τοπογραφικό διάγραμμα του κ. Ευάγγελου Παππά - Πολιτικού Μηχανικού Ε.Μ.Π., το οποίο ρυμοτομείται για τη διάνοιξη της περιμετρικής οδού του κάστρου της Άρτας, σύμφωνα με το από 6-2-61 Β.Δ. (ΦΕΚ 24/Δ΄/61), και της εγγραφής της σχετικής πίστωσης στον προϋπολογισμό ίση με 542,16\*233 = 126.323,28 €, για την απαλλοτρίωση του ακινήτου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι  
τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των,  
κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος  
κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη διατάξεις το ΔΚΚ Ν.3463/2006, Ν. 1418/84 και την απόφαση της Εκτελεστικής επιτροπής

**ΑΠΟΦΑΣΙΖΕΙ  ΟΜΟΦΩΝΑ**

Α.- Την Τροποποίηση του σχεδίου πόλεως στο Ο.Τ. 154-155 σύμφωνα με την αριθμ. 23/2018 απόφαση της Εκτελεστικής Επιτροπής και την διατήρηση της ρυμοτομικής απαλλοτρίωσης του οικοπέδου ιδιοκτησίας της κας Ειρήνης-Αικατερίνης Μασσαλή, εμβαδού 542,16 τ.μ., όπως αυτό αποτυπώνεται στο κατατεθέν τοπογραφικό διάγραμμα του κ. Ευάγγελου Παππά - Πολιτικού Μηχανικού Ε.Μ.Π., το οποίο ρυμοτομείται για τη διάνοιξη της περιμετρικής οδού του κάστρου της Άρτας, σύμφωνα με το από 6-2-61 Β.Δ. (ΦΕΚ 24/Δ΄/61), και της εγγραφής της σχετικής πίστωσης στον προϋπολογισμό ίση με 542,16\*233 = 126.323,28 €, για την απαλλοτρίωση του ακινήτου.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 484/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*