

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 24/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 475/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6ΞΓ4ΩΨΑ-76Φ | **«Έγκριση πραγματοποίησης δράσεων δημοσιότητας της Πράξης «Λειτουργία δομών και υπηρεσιών της δημόσιας διοίκησης προς όφελος των γυναικών και για την καταπολέμηση της βίας-Συμβουλευτικό Κέντρο Δήμου Αρταίων»** |

Στην Άρτα σήμερα την εικοστή εβδόμη (27) του μηνός Αυγούστου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 19748/23-8-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κωνσταντίνος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κων/νος 11. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Κουτρούμπα Άννα-Μαρία 5. Βλάχος Μιχαήλ 6. Στασινός Παύλος 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Παπαιωάννου Κωνσταντίνος 11. Παπάζογλου Χαράλαμπος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Γραμματικού-Παπατσίμπα Θεανώ 2. Μιλτιάδους Γεώργιος 3. Παπαμιχαήλ Κων/νος 4. Κοσμάς Ηλίας 5. Ντέμσια Αικατερίνη 6. Ζυγουβέλης Παναγιώτης | 1. Κατσαντούλα Αναστασία 2. Κιτσαντά Ευαγγελίτσα 3. Παπακίτσος Στέφανος 4. Ξυλογιάννης Άγγελος 5. Πετανίτης Δημητριος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (7) έκτακτων θεμάτων.

Ο κ, Στασινός αποχώρησε πριν την έναρξη της συζήτησης επί των θεμάτων της ημερήσιας διάταξης. Ο κ. Παπάζογλου και ο κ. Νταλάκας αποχώρησαν μετά την συζήτηση των εκτάκτων θεμάτων. Ο κ. Μπαλάγκας βρισκόταν εκτός αίθουσας από την συζήτηση του 1ου τακτικού θέματος έως την συζήτηση του 6ου τακτικού θέματος. Ο κ. Παπαιωάννου βρισκόταν εκτός αίθουσας κατά την συζήτηση του 6ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 7ο τακτικό  θέμα της ημερήσιας διάταξης « Έγκριση πραγματοποίησης δράσεων δημοσιότητας της Πράξης «Λειτουργία δομών και υπηρεσιών της δημόσιας διοίκησης προς όφελος των γυναικών και για την καταπολέμηση της βίας-Συμβουλευτικό Κέντρο Δήμου Αρταίων» έδωσε το λόγο στον αρμόδιο αντιδήμαρχο κ. Τράμπα ο οποίος παίρνοντας το λόγο έθεσε υπόψη του Συμβουλίου τα εξής:

Λαμβάνοντας υπόψη:

1. Την με αριθμ. **58/2016** Απόφαση Δημοτικού Συμβουλίου με την οποία εγκρίθηκε η υποβολή Πρότασης του ∆ήμου Αρταίων στο Επιχειρησιακό Πρόγραμμα στο ΕΠ Περιφέρειας Ηπείρου 2014-2020 στο πλαίσιο του Άξονα Προτεραιότητας 5 «Ανάπτυξη ανθρωπίνου Δυναμικού, Κοινωνική Ένταξη και Καταπολέμηση Διακρίσεων», ο οποίος συγχρηματοδοτείται από το ΕΚΤ με τίτλο : «Λειτουργία δομών και υπηρεσιών της Τοπικής Αυτοδιοίκησης προς όφελος των γυναικών και για την καταπολέμηση της βίας -Λειτουργία Κέντρων Συμβουλευτικής Υποστήριξης γυναικών θυμάτων βίας σε τοπικό επίπεδο στη Θεσσαλία», σύμφωνα με τις διατάξεις της παρ. 5 του άρθρου 67 του Ν. 3852/2010.
2. Την με αριθμ. 606/4-3-2016 Απόφαση ένταξης της πράξης «Λειτουργία δομών και υπηρεσιών της Δημόσιας Διοίκησης προς όφελος των γυναικών και για την καταπολέμηση της Βίας – Συμβουλευτικό Κέντρο Δήμου Αρταίων», με κωδικό ΟΠΣ 5000569 στο επιχειρησιακό Πρόγραμμα Ήπειρος 2014-2020, με ημερομηνία έναρξης της Πράξης 1/12/2015 και ημερομηνία λήξης της Πράξης 01/12/2018, και εγκεκριμένο προϋπολογισμό να ανέρχεται στο ποσό των **190.676,64** €.
3. Την με αρ. πρωτ. 974/12-10-2016 Απόφαση Υλοποίησης με Ίδια Μέσα του εν λόγω έργου, στο οποίο περιγράφονται αναλυτικά η προγραμματιζόμενη μεθοδολογία υλοποίησης του υποέργου αυτού, η χρονική του διάρκεια, καθώς και ο προϋπολογισμός του.
4. Τον Επικοινωνιακό Οδηγό ΕΣΠΑ 2014-2020 που καθορίζει τις κατευθυντήριες γραμμές και αποτελεί υποστηρικτικό εργαλείο για την εφαρμογή των υποχρεώσεων των επιχειρησιακών προγραμμάτων σχετικά με την πληροφόρηση και την επικοινωνία.
5. Την έγκριση των δράσεων δημοσιότητας από την Επιτροπή Παρακολούθησης και Πιστοποίησης των Παραδοτέων
6. Την από 20/08/2018 μελέτη του τμήματος Κοινωνικής Μέριμνας και Εθελοντισμού

Προτείνεταιη έγκριση πραγματοποίησης δράσεων για την ανάδειξη του φαινομένου της βίας κατά των γυναικών προκειμένου να επιτευχθούν όσο το δυνατόν καλύτερα οι στόχοι της λειτουργίας του Κέντρου Συμβουλευτικής Υποστήριξης γυναικών θυμάτων βίας σε τοπικό επίπεδο και να εξυπηρετηθούν όσο το δυνατόν περισσότερο ωφελούμενοι.

Συγκεκριμένα το Συμβουλευτικό Κέντρο του Δήμου Αρταίων έχει **ως στόχο**:

* την παροχή υπηρεσιών άμεσης αρωγής προς τις γυναίκες – θύματα έμφυλης βίας,
* την υλοποίηση δράσεων πρόληψης και ευαισθητοποίησης κρίσιμης σημασίας για την ανάδειξη του ζητήματος της έμφυλης βίας όλων των μορφών, καθώς και
* την υποστήριξη των γυναικών για την ένταξή τους στην αγορά εργασίας, όταν απαιτείται.

Στο πλαίσιο αυτό προβλέπεται η ανάπτυξη δράσεων υποστήριξης και αρωγής, με την οπτική του φύλου, ως εξής:

* Δράσεις **ψυχοκοινωνικής και νομικής στήριξης**.
* Δράσεις **προώθησης στην απασχόληση**.
* Δράσεις **δικτύωσης με τοπικούς φορείς και οργανισμούς**, **τα Κέντρα Κοινότητας** των Δήμων και μεταξύ των δομών του δικτύου.
* Δράσεις **ενημέρωσης και ευαισθητοποίησης για την πρόληψη και την καταπολέμηση της βίας κατά των γυναικών**.

Η διοργάνωση δράσεων ενημέρωσης και ευαισθητοποίησης ( είτε αποκλειστικά από το Κέντρο είτε σε συνεργασία με τα μέλη του Δικτύου του ) και η δημοσιοποίηση του έργου του Κέντρου, **έχουν ως βασικούς στόχους**:

* την ενημέρωση της τοπικής κοινωνίας και πιθανών ωφελούμενων γυναικών για τη λειτουργία του Κέντρου και τις παρεχόμενες από αυτό υπηρεσίες.
* την πρόληψη και την αντιμετώπιση του φαινομένου της βίας κατά των γυναικών.
* τη θετική τροποποίηση της αντίληψης και της στάσης της τοπικής κοινωνίας σχετικά µε τη βία κατά των γυναικών.
* την ευαισθητοποίηση της τοπικής κοινότητας η οποία είναι σημαντική και αναγκαία προκειμένου η κοινωνία να επιδείξει μηδενική ανοχή σε κάθε μορφή βίας.

Με βάση τα ανωτέρω προτείνονται οι εξής δράσεις για το χρονικό διάστημα Σεπτέμβριος -Νοέμβριος 2018:

1. Διοργάνωση μουσικής συναυλίας, δωρεάν προς το κοινό, με σκοπό την ενημέρωση και ευαισθητοποίηση της τοπικής κοινωνίας που θα πραγματοποιηθεί τον Σεπτέμβριο.

Περιλαμβάνει δαπάνες για αμοιβές καλλιτεχνών , αφισών , ηχοφωτιστικής κάλυψης και ενοικίασης καθισμάτων

1. Διοργάνωση θεατρικής παράστασης, δωρεάν προς το κοινό, με αφορμή την Παγκόσμια Ημέρα για την εξάλειψη της βίας κατά των γυναικών, που θα πραγματοποιηθεί τον Νοέμβριο.

Περιλαμβάνει δαπάνες αφισών και ηχοφωτιστικής κάλυψης

1. Παραγωγή και αναμετάδοση ραδιοφωνικού σποτ για το διάστημα Σεπτεμβρίου-Νοεμβρίου
2. Προμήθεια αυτοκόλλητης ενημερωτικής πινακίδας τζαμιού και ενός πλέξιγκλας με αποστάτες για το κτίριο που στεγάζεται το Κέντρο
3. Προμήθεια ενημερωτικών φυλλαδίων που θα παρέχει πληροφορίες σχετικά με τους σκοπούς και τις υπηρεσίες του κέντρου

Οι ανωτέρω δαπάνες θα καλυφθούν από τον κωδικό αριθμό εξόδων 60-7341.002 με τίτλο «Δαπάνες για την λειτουργία δομών και υπηρεσιών της Δημόσιας Διοίκησης προς όφελος των γυναικών και για την καταπολέμηση της βίας-Συμβουλευτικό κέντρο Δήμου Αρταίων» και χρηματοδοτούνται από το ΕΣΠΑ.

* 1. Παρακαλούμε για την λήψη σχετικής απόφασης για την έγκριση πραγματοποίησης των ανωτέρω δράσεων

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι  
τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των,  
κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος  
κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την έγκριση πραγματοποίησης δράσεων δημοσιότητας της Πράξης «Λειτουργία δομών και υπηρεσιών της δημόσιας διοίκησης προς όφελος των γυναικών και για την καταπολέμηση της βίας-Συμβουλευτικό Κέντρο Δήμου Αρταίων για το χρονικό διάστημα Σεπτέμβριος -Νοέμβριος 2018 ως εξής :

1. Διοργάνωση μουσικής συναυλίας, δωρεάν προς το κοινό, με σκοπό την ενημέρωση και ευαισθητοποίηση της τοπικής κοινωνίας που θα πραγματοποιηθεί τον Σεπτέμβριο.

Περιλαμβάνει δαπάνες για αμοιβές καλλιτεχνών , αφισών , ηχοφωτιστικής κάλυψης και

ενοικίασης καθισμάτων

1. Διοργάνωση θεατρικής παράστασης, δωρεάν προς το κοινό, με αφορμή την Παγκόσμια Ημέρα για την εξάλειψη της βίας κατά των γυναικών, που θα πραγματοποιηθεί τον Νοέμβριο.

Περιλαμβάνει δαπάνες αφισών και ηχοφωτιστικής κάλυψης

1. Παραγωγή και αναμετάδοση ραδιοφωνικού σποτ για το διάστημα Σεπτεμβρίου-Νοεμβρίου
2. Προμήθεια αυτοκόλλητης ενημερωτικής πινακίδας τζαμιού και ενός πλέξιγκλας με αποστάτες για το κτίριο που στεγάζεται το Κέντρο
3. Προμήθεια ενημερωτικών φυλλαδίων που θα παρέχει πληροφορίες σχετικά με τους σκοπούς και τις υπηρεσίες του κέντρου

Οι ανωτέρω δαπάνες θα καλυφθούν από τον κωδικό αριθμό εξόδων 60-7341.002 με τίτλο «Δαπάνες για την λειτουργία δομών και υπηρεσιών της Δημόσιας Διοίκησης προς όφελος των γυναικών και για την καταπολέμηση της βίας-Συμβουλευτικό κέντρο Δήμου Αρταίων» και χρηματοδοτούνται από το ΕΣΠΑ.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 475/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*