

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 24/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 472/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6ΦΒΖΩΨΑ-ΨΒΦ | **«Έγκριση αιτήματος εξειδίκευσης δαπάνης που θα προκύψει από την αγορά του βιβλίου με τίτλο «Οι ζωές έξω από το Κάστρο» της κας Χαράς Παπαβασιλείου.»** |

Στην Άρτα σήμερα την εικοστή εβδόμη (27) του μηνός Αυγούστου του έτους 2018 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 19748/23-8-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Νταλάκας Δημήτριος 5. Τράμπας Κωνσταντίνος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κων/νος 11. Σιαφάκας Χριστόφορος | 1. Λιλής Γεώργιος 2. Λιόντος Νικόλαος 3. Σφήκας Δημήτριος 4. Κουτρούμπα Άννα-Μαρία 5. Βλάχος Μιχαήλ 6. Στασινός Παύλος 7. Παπαλέξης Ιωάννης 8. Βασιλάκη-Μητρογιώργου Βικτωρία 9. Βλάρας Γρηγόριος 10. Παπαιωάννου Κωνσταντίνος 11. Παπάζογλου Χαράλαμπος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Γραμματικού-Παπατσίμπα Θεανώ 2. Μιλτιάδους Γεώργιος 3. Παπαμιχαήλ Κων/νος 4. Κοσμάς Ηλίας 5. Ντέμσια Αικατερίνη 6. Ζυγουβέλης Παναγιώτης | 1. Κατσαντούλα Αναστασία 2. Κιτσαντά Ευαγγελίτσα 3. Παπακίτσος Στέφανος 4. Ξυλογιάννης Άγγελος 5. Πετανίτης Δημητριος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Καλαμιάς και Ρόκκα οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (7) έκτακτων θεμάτων.

Ο κ, Στασινός αποχώρησε πριν την έναρξη της συζήτησης επί των θεμάτων της ημερήσιας διάταξης. Ο κ. Παπάζογλου και ο κ. Νταλάκας αποχώρησαν μετά την συζήτηση των εκτάκτων θεμάτων. Ο κ. Μπαλάγκας βρισκόταν εκτός αίθουσας από την συζήτηση του 1ου τακτικού θέματος έως την συζήτηση του 6ου τακτικού θέματος. Ο κ. Παπαιωάννου βρισκόταν εκτός αίθουσας κατά την συζήτηση του 6ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 4ο τακτικό  θέμα της ημερήσιας διάταξης « Έγκριση αιτήματος εξειδίκευσης δαπάνης που θα προκύψει από την αγορά του βιβλίου με τίτλο «Οι ζωές έξω από το Κάστρο» της κας Χαράς Παπαβασιλείου» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Με το παρόν, εισηγούμαστε την έγκριση του αιτήματος εξειδίκευσης δαπάνης που θα προκύψει από την αγορά του βιβλίου με τίτλο «Οι ζωές έξω από το Κάστρο» της κας Χαράς Παπαβασιλείου.

Το εν λόγω βιβλίο είναι μία προσπάθεια να αναδειχθεί μία από τις πιο σημαντικές πτυχές της νεότερης ιστορίας της Άρτας. Αναφέρεται στις συνθήκες ζωής του αγροτικού πληθυσμού των δεκαετιών ’50 και ’60 που ανάγκαζαν τους γονείς να στέλνουν τις θυγατέρες τους στην υπηρεσία πλούσιων αφεντικών, όπου στις περισσότερες περιπτώσεις έπεφταν θύματα ποικιλότροπης εκμετάλλευσης. Από την άλλη πλευρά, η ανέχεια σε συνδυασμό με τον στιγματισμό εξαιτίας κοινωνικών φρονημάτων έσπρωχναν τους ανθρώπους να αναζητούν τη σωτηρία τους μέσα στην ανωνυμία των μεγάλων αστικών κέντρων. Ώσπου, με τη συμφωνία μεταξύ Ελλάδας και Γερμανίας, σημειώνεται το μεγάλο μεταναστευτικό ρεύμα που σάρωσε κυρίως την ορεινή Ήπειρο.

Η δαπάνη που εισηγούμαστε θεωρείται λειτουργική κατά την έννοια των διατάξεων της παρ. 2 του άρθρου 37 του ν. 3801/2009, καθόσον διευκολύνει την εκπλήρωση των σκοπών του Δήμου στον τομέα του πολιτισμού, προάγει δε τα πνευματικά ενδιαφέροντα των δημοτών του με την καλλιέργεια της ιστορικής μνήμης και συνείδησης αυτών.

Με το παρόν εισηγούμαστε την έγκριση του αιτήματος εξειδίκευσης δαπάνης για την αγορά δεκαπέντε (15) αντίτυπων του βιβλίου «Οι ζωές έξω από το Κάστρο» της κας Χαράς Παπαβασιλείου. Το κόστος υπολογίζεται στα εκατό ενενήντα πεντε ευρώ (195,00€) και η εν λόγω δαπάνη θα βαρύνει τον Κ.Α. 10 – 6611 «Προμήθεια βιβλίων, κ.λπ.» του προϋπολογισμού έτους 2018. Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, υπάρχει σχετική πίστωση.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι  
τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των,  
κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος  
κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την έγκριση του αιτήματος εξειδίκευσης δαπάνης για την αγορά δεκαπέντε (15) αντίτυπων του βιβλίου «Οι ζωές έξω από το Κάστρο» της κας Χαράς Παπαβασιλείου. Το κόστος υπολογίζεται στα εκατό ενενήντα πέντε ευρώ (195,00€) και η εν λόγω δαπάνη θα βαρύνει τον Κ.Α. 10 – 6611 «Προμήθεια βιβλίων, κ.λπ.» του προϋπολογισμού έτους 2018. Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, υπάρχει σχετική πίστωση.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.472 /2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*